Karksi-Nuia 27. mai 2025 nr

**Osaühingu Mulgi Perearstikeskus**

**tegevuse lõpetamine**

Osaühing Mulgi Perearstikeskus (reg kood 16503424) asutati Mulgi Vallavolikogu 21.04.2022 otsusega nr 37 „Mulgi Perearstikeskus OÜ asutamine“. Käesolevaks ajaks on osaühingus teenuste osutamine lõpetatud, osaühingul ei ole töötajaid, on nimetatud üks juhatuse liige Villu Võsa.

Osaühing Mulgi Perearstkeskuse (edaspidi osaühingu) tegevus lõpetatakse osanike otsusega. Osanike otsuse peab heaks kiitma vähemalt 2/3 osanike koosolekul osalenud osanikest. Osaühingu põhikirjaga ei ole ette nähtud suuremat häälteenamuse nõuet.

Osaühingu lõpetamisotsus tuleb kanda äriregistrisse. Selleks peab juhatus esitama avalduse registripidajale. Avaldusele lisatakse osanike otsus ja osanike koosoleku protokoll või seaduses sätestatud juhtudel hääletamisprotokoll.

Osaühingu lõpetamisel tuleb alati viia läbi likvideerimismenetlus. Likvideerijaks on vastavalt põhikirja punktile 3.10 juhatuse liikmed, kui osanike otsusega ei ole määratud teisiti. Osaühingu juhatus on üheliikmeline, juhatuse liige on Villu Võsa, seega määratakse osaühingu likvideerijaks juhatuse liige Villu Võsa. Villu Võsa on andnud nõusoleku likvideerijaks määramise kohta.

Likvideerija lõpetab osaühingu tegevuse, nõuab sisse võlad (nende olemasolul), müüb vara ja rahuldab võlausaldajate nõudeid (nende olemasolul). Juhul, kui selgub, et likvideeritava osaühingu varast ei jätku võlausaldajate kõigi nõuete rahuldamiseks, peab likvideerija esitama kohtule pankrotiavalduse.

Likvideerimise etapid on:

1. likvideerija määramine ja lõpetamise ning likvideerijate kandmine äriregistrisse;
2. likvideerimisteate avaldamine ametlikes teadaannetes ning võlausaldajate teavitamine. Likvideerimisteates tuleb märkida, et võlausaldajad esitaksid nõuded nelja kuu jooksul teate avaldamisest;
3. likvideerimisaruande koostamine, mille kinnitavad osanikud otsusega ja see esitatakse äriregistrile. Lõpetamisotsuse vastuvõtmisega lõpeb osaühingu seni kestnud majandusaasta ning algab uus majandusaasta;
4. osaühingu varade müümine, võlgade sissenõudmine ja võlausaldajate nõuete rahuldamine;
5. likvideerimise lõpparuande ja vara jaotusplaani koostamine;
6. vara jaotamine osanike vahel;
7. osaühingu registrist kustutamise avalduse esitamine registripidajale.

Pärast likvideerimismenetluse läbiviimist tuleb likvideerijal esitada äriregistrile avaldus osaühingu äriregistrist kustutamiseks. Seda saab teha ühe osanikuga osaühingu korral minimaalselt kuue kuu möödumisel osaühingu lõpetamise äriregistrisse kandmisest ja likvideerimisteate avaldamisest.

Äriregistrist kustutamiseks tuleb esitada äriregistrile:

1. avaldus;
2. likvideerimise lõpparuanne;
3. vara jaotusplaan.

Äriregistrist kustutatud osaühing peab säilitama dokumente 10 aastat, dokumendid antakse hoiule likvideerijale või likvideerija poolt määratud isikule. Dokumentide hoidja kohta tehakse märge äriregistrisse.

Lähtudes eeltoodust ning võttes aluseks kohaliku omavalitsuse korralduse seaduse §

**Mulgi Vallavolikogu o t s u s t a b:**

1. Lõpetada osaühing Mulgi Perearstikeskus tegevus.
2. Määrata likvideerijaks juhatuse liige Villu Võsa.
3. Otsus jõustub teatavakstegemisest.
4. Otsuse peale võib esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates käesoleva otsuse teatavakstegemisest.

(allkirjastatud digitaalselt)

Imre Jugomäe

Volikogu esimees